|  |
| --- |
|  |
| бұйрығына қосымша |

Мемлекеттік-жекешелік  
әріптестік жобаларын  
консультациялық сүйемелдеуді,  
сондай-ақ олардың  
сараптамасын жүзеге асыратын  
тұлғаларды аккредиттеу  
қағидаларына  
1-қосымша

**«Жобаларды консультациялық сүйемелдеу және (немесе) сараптау бойынша тұлғаларды аккредиттеу» мемлекеттік қызметін көрсетуге қойылатын талаптар**

|  |  |  |
| --- | --- | --- |
| 1 | Көрсетілетін қызметті берушінің атауы | Қазақстан Республикасының Ұлттық экономика министрлігі. |
| 2 | Мемлекеттік қызметті көрсету тәсілдері (қолжетімділік арналары) | Құжаттарды қабылдау және мемлекеттік қызметті көрсету нәтижелерін беру көрсетілетін қызметті берушінің кеңсесі арқылы жүзеге асырылады. |
| 3 | Мемлекеттік қызметті көрсету мерзімі | 1) куәлік беру – 10 (он) жұмыс күні;  2) тұлғаның атауы немесе орналасқан жері өзгерген кезде куәлікті қайта ресімдеу – 3 (үш) жұмыс күні. |
| 4 | Мемлекеттік қызметті көрсету нысаны | Қағаз түрінде. |
| 5 | Мемлекеттік қызметті көрсету нәтижесі | Аккредиттеу туралы куәлікті беру немесе қайта ресімдеу не мемлекеттік қызметті көрсетуден бас тарту туралы дәлелді жауап. |
| 6 | Мемлекеттік қызметті көрсету кезінде көрсетілетін қызметті алушыдан алынатын төлем мөлшері және Қазақстан Республикасының заңнамасында көзделген жағдайларда оны алу тәсілдері | Мемлекеттік қызмет тегін көрсетіледі. |
| 7 | Жұмыс графигі | Қазақстан Республикасының Еңбек кодексіне сәйкес демалыс немесе мереке болып табылатын күндерді қоспағанда, дүйсенбі – жұма аралығында сағат 8.00-ден 17.30-ға дейін, түскі үзіліс сағат 13.00-ден 14.30-ға дейін. |
| 8 | Мемлекеттік қызметті көрсету үшін қажетті құжаттар тізбесі | 1) куәлікті беру кезінде порталға: а) осы Қағидаларға 2-қосымшаға сәйкес көрсетілетін қызметті алушының электрондық цифрлық қолтаңбамен куәландырылған электрондық құжат нысанындағы өтінім;  б) осы Қағидаларға 3-қосымшаға сәйкес аккредиттелетін тұлға туралы мәліметтер; в) салық берешегінің және міндетті зейнетақы жарналары мен әлеуметтік аударымдар бойынша берешегінің жоқ екендігі туралы тиісті мемлекеттік кірістер органының үш айдан астам уақыт ішіндегі анықтамасы (төлем мерзімі Қазақстан Республикасының заңнамасына сәйкес кейінге қалдырылған жағдайларды қоспағанда); г) СР3Р халықаралық сертификаттарының, жоғары білім туралы дипломдардың электрондық (сканерленген) көшірмелері; д) өтініш беруші мен СР3Р халықаралық сертификаттары және мемлекеттік-жекешелік әріптестік саласында жұмыс тәжірибесі бар қызметкерлердің әрқайсысы арасындағы еңбек қатынастарын растайтын еңбек шарттарының (келісімдерінің) электрондық (сканерленген) көшірмесі; е) мемлекеттік-жекешелік әріптестік саласындағы штат мамандарының жұмыс тәжірибесін растайтын құжаттар. 2) куәлікті қайта ресімдеу кезінде порталға: а) еркін нысанда жасалған куәлікті қайта ресімдеу туралы өтініштің электрондық (сканерленген) көшірмесі;  б) заңды тұлға атауының өзгергенін растайтын құжаттардың электрондық (сканерленген) көшірмелері. |
| 9 | Қазақстан Республикасының заңнамасында белгіленген мемлекеттік қызметті көрсетуден бас тарту үшін негіздер | 1) осы Қағидаларда белгіленген талаптарға сәйкес келмейтін өтінім немесе толық жинақы емес өтінім немесе қолданылу мерзімі өткен құжаттарды немесе мәліметтерді қамтитын өтінім, сондай-ақ мәтіні толық немесе ішінара оқылмайтын өтінім немесе оған қоса берілген құжаттар ұсыну;  2) өтініш беруші аккредиттеуден өту үшін ұсынған құжаттардың анық еместігінің анықталуы және (немесе) ұсынылған құжаттарда қамтылған деректердің (мәліметтердің) анық еместігінің немесе толық еместігінің анықталуы;  3) өтініш берушінің осы Қағидаларда белгіленген біліктілік талаптарына сәйкес келмеуі;  4) заңды күшіне енген аккредиттеуді алуға байланысты қызметке немесе қызметтің жекелеген түрлеріне тыйым салу туралы сот шешімінің (үкімінің) болуы;  5) өтініш берушінің немесе оның құрылтайшыларының немесе басшыларының терроризм мен экстремизмді қаржыландырумен байланысты ұйымдар мен тұлғалардың тізбесіне енгізілуі. |
| 10 | Мемлекеттік қызметті көрсетудің, оның ішінде электрондық нысанда және Мемлекеттік корпорация арқылы көрсетілетін қызметтердің ерекшеліктерін ескере отырып, өзге де талаптар | Көрсетілетін қызметті берушінің мемлекеттік қызмет көрсету мәселелері бойынша анықтама қызметтерінің байланыс телефондары уәкілетті органның www.economy.gov.kz. интернет-ресурсында орналастырылған. |